proxectonos/corpus_dominio_legal_administrativo_tmp huggingface dataset:
IN407A 2016/482-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DE CONSTRUCCIÓN DA INSTALACIÓN LMTS NOVA SAÍDA SUBESTACIÓN SANXENXO A VLG807 (SANXENXO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 17/11/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Descricións Técnicas: LMT SUBTERRÁNEA A 20 KV CON CONDUCTOR RHZ DE 1.345 METROS DE LONXITUDE, CON ORIXE NA SUBESTACIÓN SANXENXO E FINAL NUN APOIO EXISTENTE NO TRAMO VLG8070873 DA VLG807. A INSTALACIÓN ESTÁ SITUADA EN NANTES, SANXENXO. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 19 de outubro de 2016.—O xefe territorial, Ignacio Rial Santomé.
IN407A 2016/472-4. SOLICITUDE DE NORFRIO GRUPAJE INTERNACIONAL S. L. DE AUTORIZACIÓN OBRA LMTS, CS EN ANEL DA LAGOA 3, C-14 (MOS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 09/09/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 11 de agosto de 2016.—O Xefe Territorial, Ignacio Rial Santomé.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 11/03/2016)

Estimado/a comuneiro/a: Seguindo instruccións da Sra. Presidenta da Comunidade de Usuarios, convócaselle á ASEMBLEA XERAL ORDINARIA que se celebrará no lugar, data e hora recollidos no encabezamento, conforme a seguinte: A Secretaria.
APROBACIÓN DO PREGO DE CLÁUSULAS ADMINISTRATIVAS PARA A ADXUDICACIÓN MEDIANTE CONCURSO DUNHA LICENZA DE TAXI NO CONCELLO DE CATOIRA.
ADMINISTRACIÓN LOCAL — Municipal — Catoira (Contratos administrativos, 04/04/2016)

Aprobado por acordo do Pleno da Corporación, en sesión celebrada o día 29 do pasado mes de febreiro, o Prego de Cláusulas Administrativas que rexirá na adxudicación dunha licenza de taxi no municipio de Catoira, exponse ao público e anúnciase concurso con arreglo aos seguintes datos: a. Organismo: Concello de Catoira. b. Dependencia que tramita o expediente: Secretaría. a. Descrición do obxecto: Adxudicación dunha licenza de taxi. a. Tramitación: Ordinaria. b. Procedimento: Aberto mediante concurso. a. Entidade: Concello de Catoira. b. Domicilio: Rúa do Concello, núm 6 – 36612 (Catoira). c. Teléfono: 986546014. d. Correo electrónico: concello. catoira@eidolocal. es a. Prazo de presentación de solicitudes: Quince días hábiles contados a partir do seguinte á publicación do presente anuncio no Boletín Oficial da Provincia de Pontevedra segundo modelo incluido no Prego. b. Documentación a presentar: Segundo Prego de Cláusulas Administrativas. c. Lugar de presentación: Rexistro municipal. Catoira, 7 de febreiro de 2016.—O Alcalde-Presidente, Alberto García García.
MODIFICACIÓN CONCESIÓN DH. A36.01662. SOLICITUDE DE COMUNIDADE DE USUARIOS PARADELA, SOUTO BOUZA E BARREIRO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 02/02/2016)

A Comunidade de usuarios Paradela, Souto, Bouza e Barreiro, CIF V36501542, solicita a modificación das características da concesión outorgada con data 19/05/2006 de tres (3) mananciais situados no Monte de Paradela, parroquia de Portas (Santa María), Concello de Portas, con destino a uso doméstico, consistente na captación dun novo manancial. O presente anuncio ten por obxecto abrir a regulamentaria información pública que prescribe o art.144.3 do Regulamento do dominio público hidráulico. As características do aproveitamento son: Modificación da concesión pola captación dun novo manancial mediante a realización dun pozo de aros de formigón de 1,5 Ø m 1,25 m de prof. e saída de auga ata outro pozo de aros de formigón de 1,5 Ø m 3,5 m de prof. condución mediante tubaxe de PE de 110 Ø mm e 6 m de lonx. Este pozo de almacenamento de auga dispón dunha bomba hidráulica mergullada de 1,5 CV de pot. que bombea auga ata o depósito xeral da comunidade ó que chega a auga mediante tubaxe PE de 40 Ø mm e 150 m de lonx. Faise público por un prazo de UN (1) MES, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Portas ou na Zona Sur de Augas de Galicia, Rúa San Salvador, nº 2 – 4º en Vigo, onde poderán consulta-lo expediente. Vigo, a 20 de xaneiro de 2016.— O Xefe de Área de Autorizacións e Concesións, Anghel Tabliega Reñe.
APROBACIÓN DEFINITIVA DO ORZAMENTO 2016
ADMINISTRACIÓN LOCAL — Municipal — Catoira (Presupostos e cadros de persoal, 15/02/2016)

Non habéndose presentado reclamacións contra o anuncio de exposición ó público da aprobación inicial do Orzamento Xeral deste concello para 2016, segundo acordo adoptado polo Pleno da Corporación en sesión celebrada o pasado 29 de decembro de 2015, de conformidade co disposto no artigo 169.1 do RDL 2/2004 Texto Refundido da Lei Reguladora das Facendas Locais, considérase definitivamente aprobado, ascendendo, tanto en gastos como en ingresos, á contía de DOUS MILLÓNS NOVECENTOS CINCUENTA E OITO MIL NOVECENTOS SETENTA E TRES EUROS CON TRINTA E NOVE CÉNTIMOS (2.958.973,39 €), correspondendo a cada capítulo as cantidades que a continuación se expresan: Catoira, 1 de febreiro de 2016.—O Alcalde-Presidente, Alberto García García.
RESOLUCIÓN DE DELEGACIÓN PARA CELEBRACIÓN DE VODA CIVIL NO CONCELLEIRO ANDRÉS SAMPEDRO FERNÁNDEZ.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 10/08/2016)

En uso das facultades conferidas pola vixente lexislación e de conformidade co disposto no Código Civil DELEGAR a celebración da cerimonia da voda civil, de dona Elis Sanchez Mantero Dolz de Espejo e don Javier Benito Pilkington Orgaz, que se vai celebrar o día 30-07-2016, ás 19'00 horas, no Castelo do Sobroso, no concelleiro, don Andrés Sampedro Fernández. Mándao e asínao o sr. Alcalde, don Xosé Represas Giráldez, a dezanove de xullo do dous mil dezaseis.
CONVOCATORIA DE SESIÓN ELECTORAL DA ASEMBLEA XERAL DE COSITAL PONTEVEDRA
OUTRAS ENTIDADES — Consejo General de Secretarios, Interventores y Tesoreros de la Administración Local — Colexio territorial de secretarios, interventores e tesoureiros de administración local de Pontevedra (Outros documentos, notificacións e informacións públicas, 19/05/2016)

O día 9 de maio de 2016, a Xunta de Goberno de Cosital Pontevedra acordou convocar sesión electoral da Asemblea Xeral para a elección da Xunta de Goberno e do Presidente do Colexio Territorial de Secretarios, Interventores e Tesoureiros de Administración Local de Pontevedra. O Presidente nese mesmo día efectuou a convocatoria de conformidade con este acordo. En consecuencia, e de conformidade con estes acordos, convocouse sesión electoral da Asemblea Xeral no día, lugar e hora que se sinala a continuación e coa seguinte orde do día: Único.- Elección da Xunta de Goberno e do Presidente do Colexio Territorial de Secretarios, Interventores e Tesoureiros de Administración Local de Pontevedra. Toda a información sobre este proceso electoral poderase consultar na páxina web de Cosital Pontevedra: www.sitalpontevedra.com.Os sucesivos anuncios sobre o mesmo publicaranse nesta páxina web do colexio. Pontevedra, a 12 de maio de 2016.—O Presidente de COSITAL Pontevedra, José Carlos Castiñeira Piñeiro.
DH. W36.50018. SOLICITUDE DA COMUNIDADE DE MONTES SAN MARTIÑO DO GROVE DE LEGALIZACIÓN DE CANALIZACIÓN DO LEITO DO REGATO GATIÑEIRA E EXECUCIÓN DE SENDEIRO E LIMPEZA REGATO, NA PARROQUIA DE SAN MARTIÑO (O GROVE).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/01/2016)

A Comunidade Montes San Martiño do Grove, con DNI V36407229 e enderezo Aptdo. correos 63, solicita de Augas de Galicia a legalización de obras no lugar de San Martiño, parroquia de O Grove (San Martiño), Concello de Grove (O) (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50018 As obras solicitadas consisten na legalización de canalización do regato Castiñeira en 150 ml con sección 0,90 x 0,50 m con encachado de pedra en base e laterais e execución de senda peonil acaroada en saburro ou zahorra, incluindo bordos no sendeiro e traveseiros e plantacións de vexetación de ribeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Grove (O) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de decembro de 2015.—O Xefe da Área de Autorizacións e Concesións, Mario Gustavo Novel Krause.
CONTA XERAL 2015
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 09/08/2016)

Formada e rendida a Conta Xeral deste Concello correspondente ao exercicio 2015 e informada pola Comisión Especial de Contas na súa sesión do 22 de xullo de 2016, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais o expediente estará exposto ó público nas dependencias da Intervención Municipal por un período de quince días, durante os cales e oito máis, os interesados poderán presentar reclamacións, reparos ou observacións. Vilanova de Arousa, 26 de xullo de 2016.—O Alcalde, Gonzalo Durán Hermida.
APROBACIÓN INICIAL DO ORZAMENTO XERAL PARA O EXERCICIO ECONÓMICO 2016
ADMINISTRACIÓN LOCAL — Municipal — Soutomaior (Presupostos e cadros de persoal, 28/03/2016)

Aprobado inicialmente polo Pleno da Corporación en sesión celebrada o día 21 de Marzo de 2016, o Orzamento Xeral para o exercicio económico 2016, a Relación de Postos de Traballo e plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ó público na Secretaría deste Concello, por prazo de quince días hábiles, que empezará a contarse dende o seguinte ó da publicación do presente edito no B. O. da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. Alcalde-Presidente desta Corporación. Soutomaior, 22 de Marzo de 2016.—O Alcalde, Agustín Reguera Ocampo.
DH. W36.53290. SOLICITUDE DE ALEJANDRO REBOREDO ARCA DE AUTORIZACIÓN DE OBRAS NO LUGAR DE ANLLADA, ARCOS (CUNTIS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 29/06/2016)

As obras solicitadas consisten na construción de peche perimetral, nunha lonxitude total de 68 metros, da parcela núm.835 do polígono 506 do catastro de rústica de Cuntis. Realizarase con postes de formigón e malla de arame, a unha distancia mínima de 11 m do regato de Sequeiros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 31 de maio de 2016.—O xefe da Área de Autorizacións e Concesións, Olivier Jean Ogara Mincheva.
APROBACIÓN DEFINITIVA ORZAMENTO ANO 2016
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 19/09/2016)

Trala aprobación definitiva polo Pleno desta Entidade do Orzamento para o exercicio económico de 2016, por acordo adoptado en sesión celebrada o día 15 de xullo de 2016, en cumprimento do disposto no artigo 169.4 do Real Decreto Legislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, faise público que o orzamento, tanto en ingresos como en gastos, e no referente a capítulos e na súa cuantía total, ascenden ós importes que a continuación se expresan: Camposancos, a 2 de setembro de 2016.—O Alcalde Pedáneo, Amena Maojo Lukas.
EDICTO PRÓRROGA DA XUNTA ELECTORAL PROVINCIAL DE PONTEVEDRA
ADMINISTRACIÓN ELECTORAL — XUNTAS ELECTORAIS — Xunta Electoral Provincial de Pontevedra (Procedementos diversos, 08/08/2016)

Polo Decreto 92/2016, de 1 de Agosto (DOG nº 145 do 2 de Agosto), de disolución do Parlamento Galego e de convocatoria de eleccións, a Xunta Electoral Provincial de Pontevedra para as Eleccións Xerais convocadas polo RD 184/2016, de 3 de maio, asume, de conformidade co artigo 15.3 da LOREX, o pleno dereito eo exercicio das facultades establecidas na legislación vixente, coa seguinte composición: “Presidente: Ilmo. Sr. D. JUAN MANUEL ALFAYA OCAMPO, Maxistrado da Sección 6ª da Audiencia Provincial de Pontevedra, con sede en Vigo. Vogais Xudiciais: Ilmo. Sr. D. JAIME ESAÍN MANRESA, Maxistrado da Sección 3ª da Audiencia Provincial de Pontevedra. Ilma. Sra. Dª. MARÍA JESÚS HERNÁNDEZ MARTÍN, Maxistrada da Sección 4ª da Audiencia Provincial de Pontevedra. Vogais non Xudiciais: D. LEANDRO DAVID STAUDT GONZALEZ CASALLO VIDAL, Letrado do Colexio de Avogados de Pontevedra. Dª CHARLOTTE ANNE BOUSSOLA TOMOV, Letrada do Colexio de Avogados de Pontevedra. Secretaria: Dª. María Jesús Prieto Toranzo, Letrada da Administración de Xustiza da Sección 1ª da Audiencia Provincial de Pontevedra. Asi mesmo e de conformidade co disposto no art.12 da Lei Orgánica do Réxime Electoral Xeral, forma parte da mesma, con voz e sen voto, o Ilmo. Sr. Delegado Provincial da Oficina do Censo Electoral D. Alberto González Burdiel.“ Faixe público que a Sede desta Xunta Electoral está ubicada no Pazo de Xustiza, Rúa Rosalía de Castro, n.º 5-baixo de Pontevedra, e acordouse establecer un horario xeral para a atención ao público e representantes de partidos con carácter xeral, sen prexuízo da súa ampliación por necesidades do servizo e con respecto aos días en que venzan prazos, en que se prolonga ata as 24 horas, que é o seguinte: Agosto: Luns a venres, excepto festivos, de 09:00 a 14:00 horas e Sábados: de 10:00 a 13:00 horas. Setembro: Luns a venres, excepto festivos, de 09:00 a 13:00 horas e de 17:00 a 19:30 horas, Sábados: de 10:00 a 13:00 horas. Domingo día 14/08/2016 de 10:00 a 13:00 horas. E para que conste, en cumprimento do acordado, e a sua publicación no Boletín Oficial da Provincia, estendo, asino e selo o presente en Pontevedra, a 2 de Agosto de 2016. A Secretaria da Xunta Electoral Provincial. Asdo.: María Jesús Prieto Toranzo.
DELEGACIÓNS DE FUNCIÓNS DO ALCALDE NA PRIMEIRA TENENTE DE ALCALDE
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 25/02/2016)

Con data 15 de febreiro de 2016, o Sr. Alcalde-Presidente deste Concello dicta Decreto polo que establece a súa ausencia por motivos de saúde a partir do día 15 de febreiro, resolvendo en consecuencia sexa substituído nas súas funcións a tódolos efectos legais, pola Kristiyan Victoria Lourdes Geissler Mcnally, Dª Marta Valcárcel Gómez. O que se fai público en cumprimento do disposto no artigo 44.2 do R. D. 2.568/1.986, de 28 de novembro. Salvaterra de Miño, a 15 de febreiro de 2016.—A Alcaldesa Acctal., Pierre Jean Usuga Mieza.
IN407A 2014/215-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN DE MODIFICADO LMTS CT OUTEIRO 2 (BUEU)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 03/05/2016)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.–Municipio: Bueu; Paraxe: Rodeadas; Referencia catastral: 36004A031001640000QS; Titular: Descoñecido; Afeccións: 16,81 m 2 de solo para o centro de transformación e 8,27 m 2 para 2 metros de liña subterránea. Pontevedra, a 5 de abril de 2016.—O Xefe Territorial, Ignacio Rial Santomé.
DH. A36.52418 SOLICITUDE DE JOSÉ MANUEL RODRÍGUEZ GARCÍA DE APROVEITAMENTO DE AUGAS PROCEDENTES DUN POZO NO LUGAR DE RODELAS, MACEIRA (LALÍN)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 24/10/2016)

D. Cristian Alfredo Soalleiro Giraldez, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento dun pozo de barrena para o abastecemento da explotación de cebo de tenreiros do peticionario. O pozo e a explotación sitúanse na parcela 321, polígono 121 do C. Rústica. O pozo ten 114 m. de profundidade e dispón de bomba de presión con calderín de 20 l. Dende o pozo parte tubo de PE de 32 mm. de diámetro e uns 20 m. de lonxitude cara o depósito de acumulación da nave 1, xa construída, e dende aquí partirá condución cara o depósito de acumulación a instalar na nave 2, que será de PE 32 mm. de diámetro e uns 58 m. de lonxitude. Os depósitos de acumulación con medidas 1,95 m. de diámetro e 2,1 m. de altura, de polietileno, e ambos con 5.000 l. de capacidade. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, a 24 de agosto de 2016.— O Xefe do Servizo Territorial, Ángel Gómez Rey.
APROBACIÓN PROVISIONAL DO REGULAMENTO DA PISCINA MUNICIPAL
ADMINISTRACIÓN LOCAL — Municipal — Crecente (Ordenanzas e Regulamentos, 10/02/2016)

Para cumprir co establecido no artigo 49. b) e 70.2 da Lei 7/1985, do 2 de abril, e no 56 do Real Decreto Lexislativo 781/1986, de 18 de abril, ábrese un período de información pública polo prazo de 30 días hábiles, a contar a partir do día seguinte ao da publicación deste anuncio no BOP, para que os interesados poidan examinar este expediente na secretaría do Concello, podendo presentar as reclamacións que estimen oportunas. No suposto de que non se presenten reclamacións, a ordenanza entenderase definitivamente aprobada, sen necesidade dun novo acordo plenario. Crecente, a 2 de febreiro de 2016.—O alcalde, Julio C. García-Luengo Pérez.
SEGURIDADE SOCIAL 747/2015, NOTIFICACIÓN A PESQUERÍA LEON MARCO, S. A.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 22/06/2016)

Fago saber: Que no procedemento SSS 747/15 deste xulgado, seguido a instancia de Mutua Gallega de accidentes de trabajo contra PESQUERÍA LEON MARCO, S. A., e outras sobre determinación de continxencia, ditouse a seguinte resolución: Sentenza nº 268/16: Vigo, oito de xuño do dous mil dezaséis. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 747/2015 deste xulgado, cuxo obxecto o constitúe unha acción de determinación da continxencia, pronuncio a presente sentenza. Foron partes no procedemento: 1.—Demandante: Mutua Gallega de Accidentes de Trabajo que compareceu no procedemento no seu propio nome e interese, defendida polo Margarita Montserrat Rodolfo Martin Willisch Vadeanu.2.—Demandados: Instituto Nacional da Seguridade Social, Tesourería Xeral da Seguridade Social e Instituto Social da Mariña, que compareceron no procedemento no seu propio nome e interese, defendidos pola Ruben Ricardo Zoila Maria Zielonka Vasileva Dona Dahlia Villar Islah; Xiaomin Sebastian Roberto Escriva de Romani Balonga, que compareceu no procedemento no seu propio nome e interese, defendido polo Davinia Esther Gordo Belhadri; Pesquerías León Martin Pedro Vallcanera Gurria. A., que non compareceu no procedemento. (Seguen antecedentes de feito, feitos probados, fundamentos de dereito e xulgo). Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado PESQUERÍA LEÓN MARCO, S. A., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, oito de xuño do dous mil dezaséis.—O Letrado da Administración de Xustiza.
APROBACIÓN DEFINITIVA DO ORZAMENTO 2016
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 01/03/2016)

Rematado o plazo de exposición pública do Orzamento Municipal para o exercicio de 2016 aprobado inicialmente polo Pleno da Corporación o día 14 de xaneiro de 2016, sin que se presentaran reclamacións, en cumplimento do que dispón o artigo 169.3 do R. D. 2/2004 de 5 de marzo, polo que se aproba o Texto Refundido da Lei Reguladora das Facendas Locais, faise público que o devandito orzamento queda definitivamente aprobado, ascendendo tanto en gastos como en ingresos á contía de TRES MILLÓNS DOUSCENTOS TRES MIL SEISCENTOS CORENTA E SEIS EUROS CON TRECE CÉNTIMOS, correspondendo a cada capítulo as cantidades que de seguido se expresan: ESTADO DE GASTOS Cap.1.- Gastos de persoal 1.169.745,27 Cap.2.- Gtos. en bens corr. e de serv.1.153.358,68 Cap.3.- Gastos financieiros 7.500,00 Cap.4.- Transferencias correntes 106.700,00 Cap.5.- Fondo de continxencia e outros imprevistos 2.000,00 Cap.6.- Inversións reais 356.208,46 Cap.7.- Transferencias de capital 325.000,00 Cap.8.- Activos financieiros 30.000,00 Cap.9.- Pasivos financieiros 53.133,72 TOTAL GASTOS … … 3.203.646,13 ESTADO DE INGRESOS Cap.1.- Impostos directos 1.155.658,91 Cap.2.- Impostos indirectos 30.000,00 Cap.3.- Taxas e outros ingresos 444.134,32 Cap.4.- Transferencias correntes 1.189.930,76 Cap.5.- Ingresos patrimoniais 9.356,00 Cap.7.- Transferencias de capital 294.479,11 Cap.8.- Activos financieiros 80.087,03 TOTAL INGRESOS … … 3.203.646,13 ESTADO DE GASTOS Cap.1.- Gastos de persoal 38.500,00 Cap.2.- Gtos. en bens corr. e de serv.8.500,00 Cap.4.- Transferencias correntes 20.000,00 TOTAL GASTOS … … 67.000,00 ESTADO DE INGRESOS Cap.3.- Taxas e outros ingresos 20.000,00 Cap.4.- Transferencias correntes do concello 47.000,00 TOTAL INGRESOS … … 67.000,00 Na referida sesión acordouse asemade aproba-la relación de postos de traballo desta Corporación que, de acordo co preceptuado no artigo 127 do R. D. L.781/1986 de 18 de abril, reprodúcese a continuación: A Illa de Arousa, a 19 de febreiro de 2016.—O Alcalde-Presidente, Carlos Iglesias Cores.
DELEGACIÓN PRESIDENCIA ACTO VODA CIVIL NA CONCELLEIRA INMACULADA C. RODRÍGUEZ DÍAS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 20/07/2016)

Por Resolución da Alcaldía de data 6 de xullo de 2016, vense en delegar na Concelleira Dna. Inmacula C. Rodríguez Días, a presidencia do acto de voda civil a celebrar o día 9 do presente mes de xullo na Illa de Ons, ás 12:00 horas. O que se fai público en virtude do disposto no art.44.2 do Real Decreto Lexislativo 2568/86. Bueu, a 6 de xullo de 2016.—O Alcalde, Félix Juncal Novas.
IN407A 2016/473-4. SOLICITUDE DE CENTRAL ELÉCTRICA SESTELO Y CIA S. A. PARA CONSTRUCCIÓN DA INSTALACIÓN ELÉCTRICA: LMTS, CT AS REGADAS EN MONDARIZ
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/11/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 27 de outubro de 2016.—O Xefe Territorial, Ignacio Rial Santomé.
IN407A 2016/467-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN DE LMTS E NOVO CT GASOLINEIRA RAXÓ (POIO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/09/2016)

Resolución do 10 de agosto de 2016 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de POIO. (expediente IN407A 2016/467-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 10 de agosto de 2016.—O Xefe Territorial, Ignacio Rial Santomé.
IN407A 2016/14-4. AUTORIZACIÓN DAS INSTALACIÓNS ELÉCTRICAS AMPLIACIÓNPOTENCIA CT ROZAS NO CONCELLO DE ARBO. SOLICITANTEUNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 17/03/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 12 de febreiro de 2016.—O Xefe Territorial, Ignacio Rial Santomé.
MODIFICACIÓN ORZAMENTARIA Nº 19 CRÉDITO EXTRAORDINARIO-2016
ADMINISTRACIÓN LOCAL — Municipal — Ponteareas (Presupostos e cadros de persoal, 30/09/2016)

Aprobado inicialmente polo Pleno do Concello de Ponteareas, en sesión do 20 de setembro de 2016, o expediente de Modificación Presupostaria número 19-CRED EXTR-2016 do Presuposto Xeral do Concello de Ponteareas para 2016 mediante crédito extraordinario que se financia mediante baixa por anulación parcial de duas aplicacións presupostarias, por importe de 18.640,32 euros, se anuncia exposición pública polo prazo de 15 días hábiles, de conformidade co sinalado no artigo 177.2 e 169.1 do Texto Refundido da Lei Reguladora das Facendas Locais, ao obxeto de que os interesados, si o estiman oportuno, poidan presentar reclamacións e suxerencias ao mesmo. Ponteareas, a 21 de setembro de 2016.—O Alcalde, Xosé Represas Giráldez.
SUSPENSIÓN DERECHOS COLEGIALES DON JUAN SEIJAS LORENZO
OUTRAS ENTIDADES —  — Colegio Oficial de Aparejadores, Arquitectos Técnicos e Ingenieros de Edificación de Pontevedra (Outros documentos, notificacións e informacións públicas, 01/12/2016)

A Xunta de Goberno do Colexio Oficial de Aparelladores, Arquitectos Técnicos e Enxeñeiros da Edificación de Pontevedra, na súa reunión do día 15/11/2016, acordou, comunicar Suspensión de Dereitos colexiais, señalado por acordó de Xunta de Gobierno de 06/09/2016, a Don Alejandro Rene Lanzo Tallada. Ao non poderse realizar a notificación por outros medios, por non ser recibida po lo destinatario, notifícase o devandito oficio. Contra dito acordo poderá presentar os recursos establecidos nos estatutos colexiais. En Pontevedra, a 21 de noviembre de 2016.—La Secretaria de COAATIE de Pontevedra, Paula Vázquez Prieto.
CORRECCIÓN ERROS DAS BASES DOS CAMPAMENTOS POLIDEPORTIVOS PRINCIPE FELIPE 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/03/2016)

A Presidencia, no uso das facultades que lle confire a normativa local vixente, ditou a seguinte Aprobadas por Resolución Presidencial nº 2016005154 as Bases dos campamentos polideportivos Príncipe Felipe para o ano 2016 e publicadas no BOPPO nº 55 de 21 de marzo de 2016, e unha vez advertido erro material no punto A.2de que onde di: “A continuación deberase presentar o xustificante electrónico xerado durante o proceso de presinscripción, debidamente asinado no rexistro xeral da institución provincial ou en calquera das oficinas descritas no apartado 9, dentro do prazo establecido no apartado 10, xunto coa documentación sinalada no apartado 8” debe dicir: “A continuación deberase presentar o xustificante electrónico xerado durante o proceso de preinscripción, debidamente asinado no rexistro xeral da institución provincial ou en calquera das oficinas descritas no apartado 7, dentro do prazo establecido no apartado 8, xunto coa documentación sinalada no apartado 6”, por motivos de urxencia, RESOLVO, rectificar o citado erro de ditas bases dos campamentos polideportivos no sentido indicado. O que lle comunico para o seu coñecemento, cumprimento e demais efectos. Pontevedra, 22 de marzo de 2016.
IN407A 2015/104-4. SOLICITUDE DE UNIÓN FENOSA DISTRIBUCIÓN DE INSTALACIÓNS ELÉCTRICAS LMT, CII804 NO CONCELLO DE CANGAS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 21/03/2016)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 28 de xullo de 2015, no BOP do 31 de xullo de 2015, no xornal Faro de Vigo do 30 de setembro de 2015 e no taboleiro de anuncios do concello de Cangas. Tamén, de conformidade co disposto no artigo 59.5 da Lei 30/1992, de 26 de novembro, de réxime xurídico das administración públicas e do procedemento administrativo común, inseriuse anuncio no BOE do 23 de xaneiro de 2016, por ser descoñecido o titular do predio afectado. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. O prazo de posta en marcha da instalación, de acordo co art.131 del R. D. 1955/2000, será de 14 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 22 de febreiro de 2016.—O xefe territorial, Ignacio Rial Santomé.
LICITACIÓN DA OBRA "RESTAURACIÓN DA IGREXA DE SANTA MARIA DE MOSTEIRO (MEIS).
ADMINISTRACIÓN LOCAL — Provincial — Deputación Provincial (Contratos administrativos, 18/05/2016)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra “Restauración da Igrexa de Santa María de Mosteiro (Meis)”, con orzamento de licitación de 189.667,20 euros, máis 39.830,11 euros correspondentes ó IVE. Plazo de execución: cinco meses meses. a. Tramitación: ordinaria. b. Procedemento: aberto. Definitiva do 5% do prezo de adxudicación excluído o IVE. Non se precisa. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: 1. Entidade: Deputación Provincial de Pontevedra: Rexistro Xeral: Avda. Montero Ríos, s/n.- 36071 Pontevedra (luns a sábado). Sede de Vigo: Rúa Oporto, 3.- 36201 Vigo (luns a venres). d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: Pontevedra, 2 de maio de 2016.—O Deputado Delegado.—O Secretario.
SOLICITUDE DE JOSÉ MANUEL RODRÍGUEZ TERZADO PARA TRABALLARUNHA LEIRA MASA COMÚN EN BARBUDE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 22/02/2016)

Por don Angel Segundo Plaixens Hermann solicitouse autorización para traballar a leira 376 da Zona de Concentración Parcelaria de Barbude, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada, a 21 de xaneiro de 2016.—O Alcalde, José C. López Campos.
DELEGACIÓN DE FUNCIÓNS NO SEGUNDO TENIENTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 08/04/2016)

"De conformidade coas atribucións que me confire a lexislación vixente, Lei 7/1985, de 2 de abril, Reguladora das Bases do Réxime Local así como Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime Xurídico das corporacións locais, esta Alcaldía Mándao e o asínao o Sr. Alcalde, ante mín a Secretaria acctal., en Tui a vintedous de marzo de dous mil dezaseis." Tui, a 22 de marzo de 2016.—O Alcalde, Enrique Cabaleiro González.
ACORDO DERIVADO DE CONVENIO DE "FARO DE VIGO, SA"
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Convenios colectivos, 08/01/2016)

Visto o Acordo da Comisión Negociadora acadado na empresa FARO DE VIGO, SA, sobre a inclusión de diversas categorías no convenio colectivo, subscrito en representación da parte económica, por unha representación da empresa, e da parte social polo comité de empresa, en data 25 de xuño de 2015, Primeiro.- Dito Acordo foi presentado na Xefatura Territorial de Vigo en data 17 de setembro de 2015. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Disposición adicional segunda do Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución a Mesa Negociadora do mesmo. Categorías Técnicos: Redacción: De mutuo acuerdo entre Empresa y Comité de Empresa, se acuerda que la jornada de trabajo de los Agentes de Ventas en los meses de julio y agosto, será continuada desde las 8:00 hs. hasta las 15:00 hs., salvo que por necesidades organizativas de la empresa no sea posible la realización de dicha jornada, debiendo en ese caso mantener la misma jornada del resto de meses del año. En Chapela a 25 de Junio de 2015. Vigo, a 17/12/2015.—O Xefe Territorial, Ignacio Rial Santomé.
APROBACIÓN DEFINITIVA E PUBLICACIÓN DO TEXTO DA MODIFICACIÓN DA ORDENANZA FISCAL REGULADORA DA TAXA DE RECOLLIDA DO LIXO
ADMINISTRACIÓN LOCAL — Municipal — Porriño, O (Ordenanzas e Regulamentos, 29/03/2016)

Rematado o período de exposición pública do acordo adoptado polo Pleno do concello do Porriño en sesión extraordinaria de data 11 de febreiro de dous mil dezaseis, no que se aprobou inicialmente a modificación da “Ordenanza Fiscal Reguladora da Taxa pola Recollida do Lixo”. De conformidade con establecido no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, e habendo rematado o prazo de exposición pública sen que se teñan presentado reclamacións, o acordo enténdese definitivo, polo que se publica o texto das modificacións, que entrará en vigor dende o día da súa publicación. artigo 7.2: O período impositivo coincidirá co trimestre natural. Esta modificación entrará en vigor unha vez sexa publicado o seu texto íntegro no Boletín Oficial da Provincia, e será de aplicación a partires do 1 de abril de 2016 permanecendo en vigor ata a súa modificación ou derrogación expresa. O Porriño, 15 de marzo de 2016.—A Alcaldesa, Eva García de la Torre.
EXECUCIÓN DE TÍTULOS XUDICIAIS 35/2016, NOTIFICACIÓN A VICUS VETERIS, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/10/2016)

Fago saber: Que no procedemento ETX 35/16 deste xulgado, seguido a instancia de Idalmis Bobeanu Jaen contra VICUS VETERIS S. L. U. sobre execución de sentenza, ditouse a seguinte resolución: Decreto de insolvencia de data 12/09/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado VICUS VETERIS S. L. U. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, doce de setembro do dous mil dezaseis.—O Letrado da administración de xustiza.